open-index/open-wikipedia-markdown huggingface dataset:
Tremarctinae

Os **tremarctins** (, en latín) son una subfamilia de mamiferos carnivoros dentro d'a familia Ursidae, una d'as tres subfamilias en as que se subdivide as especies vivas d'os ursidos. As atras dos subfamilias son Ailuropodinae y Ursinae.

A subfamilia nomás tiene un chenero vivo, con una sola especie en l'actualidat: *[[Tremarctos ornatus]]*, l'onso andino. Toz os onsos que han perteneciu a esta subfamilia son especies autoctonas d'America.

## Taxonomía
A siguient taxonomía d'os tremarctins se basa en Mitchell et al. (2016):
* Subfamilia Tremarctinae (Merriam & Stock, 1925)
** †*[[Plionarctos]]* (Frick, 1926)
*** †*Plionarctos harroldorum* (Tedfored & Martin, 2001)
*** †*Plionarctos edensis* (Frick, 1926)
** †*[[Arctodus]]* (Leidy, 1854)
*** †*[[Arctodus simus]]* (Cope, 1879)
*** †*Arctodus pristinus* (Leidy, 1854)
** †*[[Arctotherium]]* (Burmeister, 1879)
*** †*Arctotherium angustidens* (Gervais & Ameghino, 1880)
*** †*Arctotherium vetustum* (Ameghino, 1885)
*** †*Arctotherium wingei* (Ameghino, 1902)
*** †*Arctotherium bonariense* (Gervais, 1852)
*** †*Arctotherium tarijense* (Ameghino, 1902)
** *[[Tremarctos]]* (Gervais, 1855)
*** †*[[Tremarctos floridanus]]* (Gildey, 1928)
*** *[[Tremarctos ornatus]]* (Cuvier, 1825) – Onso andino.

## Referencias

## Vinclos externos
Tomás Guitarte Gimeno

**Tomás José Guitarte Gimeno** (Cutanda, Comarca de Xiloca, 1961) ye un politico y arquitecto. Ye lo president d'o partiu politico *[[Teruel Existe]]*.

Con 10 anyadas a suya familia se tresladó enta Valencia. Estudió arquitectura en a Universidat Politecnica de Valencia.

Tomás Guitarte yera militant de *[[Chunta Aragonesista]]* y se presentó en as suyas listas, a zaguera vegada en 1993 encara que mai no plego a estar triau.

En as eleccions chenerals d'o 10 de noviembre de 2019, *[[Teruel Existe]]* se convirtió en o partiu politico mas votau d'a provincia de Teruel y Tomás Guitarte accede a una cadiera en o Congreso d'os Deputaus.
Kretzoiarctos beatrix

***Kretzoiarctos beatrix*** (ABELLA, MONTOYA & MORALES, 2011) ye una especie extinta de mamifero carnivoro d'a familia d'os ursidos que vivió en o Mioceno en Europa, fa arredol de doce millons y meyo u once millons y meyo d'anyos. A especie s'identifica como miembro d'a subfamilia Ailuropodinae (linache evolutivo de l'onso panda), en a cual estaría o miembro mas antigo conoixiu.

Ye una especie definida en l'anyo 2011 a partir de restas fósils descubiertas en a provincia de Zaragoza, pero enantes adscritas a o chenero *[[Agriarctos]]*. O especimen fósil se conoixeba enantes como ***Agriarctos beatrix***, y con ixa investigación se concluyó que feba parte d'un chenero diferent que os mesmos autors baltizón en honor a o paleontologo hongaro Miklós Kretzoi.

## Descripción

*Kretzoiarctos beatrix* yera mas chicot que os onsos pandas actuals, con arredol de 60 kg de peso. Se piensa que puyaba mas fácil a os árbols, y podeba fer una vida parcialment en as alturas. A la contra que os pandas actuals, que son herbivoros cuasi de tot, *K. beatrix* yera omnivoro como ye regular en os onsos.

## Habitat

En o Mioceno, Europa teneba un clima mas suau que l'actual y buena cosa d'o continent teneba selvas temperadas y humedas de fuella perén, semellants a o bioma actual de laurisilva. Os suyos descriptors piensan que *K. beatrix* viviba en estas selvas.

## Referencias

## Vinclos externos
Fuero de Daroca

O **Fuero de Daroca** son o fuero d'extremadura concediu por o conte y prencipe d'Aragón Remón Berenguer IV de Barcelona a la ciudat de Daroca en 1142.

## Orichen
Pareixen redactaus en base a os Fueros de Soria que concedió a la ciudat castellana o rei d'Aragón y Pamplona Alifonso I en 1129. O texto dau a la ciudat aragonesa por o conte y prencipe d'Aragón Remón Berenguer IV pareixe una recopilación d'os anteriors, encara que beluns d'ells fuoron redactaus en a mesma Daroca.

## Expansión
Os Fueros de Daroca s'estendillaban dica Benatanduz, y puet estar que con bella alteración dica Teruel, a on estioron en vigor dende a conquiesta de Tirwal en 1171 por parti d'o rei Alifonso II d'Aragón o Casto, dica que iste rei i concedió uns fueros especificos, os Fueros de Teruel el 1176.

## Valoración
Os Fueros de Daroca, conchuntament con os Fueros de Calatayú y os Fueros de Teruel, constituyiban os tres grans fueros d'a Extremadura aragonesa, que atorgaba una gran autonomia a os *Consellos* y notables excepcions fiscals y militars ta favoreixer-ne a colonización. Asinas mesmo, os Fueros de Daroca en concreto destacan por a protección d'o ciudadán local debant d'o forano, a on son encara mas exichents que no os Fueros de Calatayú, encara que bi ha menos tolerancia contra l'homicidio de foranos. Tamién destaca por protecher a la familia lechitima y no permiten que en o testamento se deixe a un fillo una parti menor que a un atro; i apareixe tamién o dreito d'a troncalidat.

## Bibliografía
*  Gran Enciclopedia Aragonesa: Daroca, Fuero de

## Vinclos externos
*  Ubieto Arteta, Agustín: Como se formó Aragón; Mapa d'os Fueros Aragoneses en o sieglo XIII
Terra regis

A ***terra regis*** u ***regis terres*** u ***territorium regni*** yera en o Reino d'Aragón o conchunto de tierras d'os *regnum* que formaban o patrimonio reyal y heban de pasar a o successor. O rei las administraba como un *dominatum*, ye decir, como sinyor (*domini regis*). A terra regis estió formada inicialment por o condau d'Aragón, y se i fuoron incorporando vía matrimonio u vía conquiesta o condau de Sobrarbe, o condau de Ribagorza, o reino de Zaragoza, a sinyoría d'Albarracín, a metat d'o Reino de Mallorca (*medietas regis*) y gran parti d'o Reino de Valencia.

## Se veiga tamién
* Reino d'Aragón.

## Bibliografía
*   Tenente, dentrada en a ''Gran Enciclopedia Aragonesa''.
Observanzas

En o Reino d'Aragón se deciban **Observanzas** a las interpretacions d'os chueces en l'aplicación d'os Fueros d'Aragón y, como tals, teneban caracter de churisprudencia vinclant, fendo parti d'o dreito positivo.

Por un regular se tractaba d'interpretacions d'as costumbres d'o lugar. A partir de 1428 as Observanzas son recullidas en cuantos volumens y s'incorporaran a os Fueros d'Aragón como parti d'as normas churidicas.

## Se veiga tamién
* Fueros d'Aragón
Privilechio Cheneral d'Aragón

O **Privilechio Cheneral d'Aragón** estió un Privilechio dau por o rei Pero III d'Aragón *o Gran* en as Corz de Tarazona (1283-1284).

## Contexto
A politica expansionista mediterrania que encetó o rei Pero III d'Aragón en 1280 con a guerra de Sicilia (1282-1289), y que prevocó a Cruzada contra a Corona d'Aragón, heban suposau un gran desgaste en as finanzas d'a Corona.

## Contenio
Presionau por a Unión d'Aragón, o rei concedió un Privilechio d'articlos que d'una man confirmaban os privilechios d'Aragón, Teruel, Ribagorza y Valencia, y d'atra atorgaban nuevos privilechios, como o de convocar o Parlamento aragonés anualment, que o rei no declararía a guerra sin d'ascuitar a o Parlamento d'Aragón, y que o Chusticia d'Aragón intervendría en os pleitos que arribasen a la Cort.

A resta d'articlos conteneban Privilechios chudicials, churisdiccionals, militars y economicos y fiscals.

## Bibliografía
*  Enciclopèdia Catalana: Privilegi General d'Aragó

## Se veiga tamién
* Unión d'Aragón.
* Privilechio d'a Unión.

## Vinclos externos
*  Privilegio General de Aragón
Kretzoiarctos

***Kretzoiarctos*** (ABELLA, MONTOYA & MORALES, 2012) ye un chenero de mamiferos carnivoros en a familia Ursidae y subfamilia Ailuropodinae. Ye un onso primitivo que habitó en Europa en o Mioceno Meyo, fa entre 12 y 11 millons d'anyos, y se creye que fa parte d'o linache evolutivo de l'onso panda (*Ailuropoda melanoleuca*), por o que podría estar un antipasau d'este animal.

O chenero nomás tiene una especie conoixida; *[[Kretzoiarctos beatrix]]*, con fósils que s'ha trobau en Nombrevilla (Zaragoza) y en a provincia de Barcelona.

Se describió en 2012 chusto dimpués de que se describise la suya especie tipo. Por lo antigas y por a suya procedencia cheografica, os investigadors concluyoron que as restas de *K. beatrix* no podeban corresponder con os cheneros antigos  *[[Agriarctos]]* ni *Ailurarctos*, que namás se troba en Asia y son posteriors (8-7 Millons d'anyos).

O nombre especifico *Kretzoiarctos* se forma d'a parola griega *ἄρκτος* (*arctos*), «onso», y l'apelliu de Miklós Kretzoi, paleontologo hongaro que describió *Agriarctos*, o chenero aon que enantes se meteba estas restas. O nombre s'interpreta como «onso de Kretzoi».

## Referencias

## Vinclos externos
Honor regalis

A ***honor regalis*** yera en o Reino d'Aragón o conchunto de tierras d'os *regnum* que o rei cedeba temporalment a os barons ta que las administrasen en o suyo nombre. A la muerte d'o barón as tierras heban de tornar a o suyo lechitimo propietario, o rei.

## A honor regalis y o sistema de tenencias
Iste sistema se desembolicó en o Reino d'Aragón en o sieglo XI y perduró dica o sieglo XII, entrando en crisi en primerías d'o sieglo XIII. En o Reino d'Aragón o rei recompensaba l'auxilio militar y a fidelidat d'os suyos barons con a cesión de tierras ta que las administrasen en nombre suyo. Os barons se quedaban as rentas d'as tierras cedidas y n'entregaban una parti a o rei. Por meyo d'iste sistema o rei guaranciaba a fidelidat y subsistencia d'os suyos barons. O conchunto de tierras cedidas en tenencia formaba a *honor regalis*.

Ista tierras por un regular comprendeban un castiello u posición fortificada con os suyos campos de cautivo, pero tamién podeban incluyir menas, salinas, molins y tierras diversas. As tierras yeran cedidas cheneralment a os barons, encara que tamién las podeban recibir monesterios y atros prohombres. Os tenents actuaban en a tenencia como funcionarios delegaus d'o rei, y i exerceban funcions administrativas, fiscals y chudicials. Istas tierras que o rei cedeba temporalment a os barons heban de retornar a o patrimonio reyal a la muerte d'o barón, encara que si iste cometeba bel delito u traición se le podeban retirar todas as tenencias.

A o largo d'o sieglo XII os barons prebaron d'enfeudar-se d'as tenencias cedidas por o rei ta dar-les-ne en herencio a os suyos propios fillos en cuentas de retornar-las a o rei. Si bien o sistema miraba de guaranciar a fidelidat d'os barons, o intento d'istos por apoderar-se-ne desembocó en revueltas baronals cada vegada mas acusadas. Mientres os primers anyos d'o reinau de Chaime I d'Aragón se producioron as revueltas mas grieus que rematoron con a imposición d'a monarquía sobre a nobleza. O sistema de tenencias fue substituyiu por os feudos de caballería (tamién ditos caballerías d'honor u caballerías de conquiesta).

## Se veiga tamién
* Reino d'Aragón
* Tenencia

## Bibliografía
*  Gran Enciclopedia Aragonesa: Tenente
Penya de l'Ixabre

:*No entivocar-se con a [[punta de la Gatera]] (3.134 m), tamién dita punta de l'Ixabre*

A **penya de l'Ixabre** (en castellano *punta del Sable* u *punta Sabre*) ye un pico d'o Pirineu aragonés, ubicau en a parte mas altera d'a val de Chistau, en o macizo de Vachimala.

## Toponimia
En os mapas apareixe como *punta Ixabre*, mientres que l'amanada y mas alta punta de la Gatera (3.134 m) apareixe con o nombre de *punta del Sable*.

## Enlaces externos
* En Mendikat
Tozal Blanco

O **Tozal Blanco** ye un pico de 2.562 metros d'altaria situau en a cordelera d'o Pireneu, en o municipio aragonés de Sant Chuan de Plan.

## Vinclos externos
* En www.mendikat.net.
Penya de ros Banyos

A **penya de ros Banyos** (en castellano *peña de los Baños*) ye un pico de 2.346 metros d'altaria situau en a cordelera d'o Pireneu, en o municipio de Pandicosa (Aragón).

## Vinclos externos
* En Mendikat.
Tozal de la Mina

O **tozal de la Mina** (en benasqués *tussal de la Mina*) ye un pico de 2.522 metros d'altaria situau en a cordelera d'o Pireneu, en o municipio de Sant Chuan de Plan (Aragón).

Se troba adintro d'o Parque Natural de Posets-Maladeta.

## Vinclos externos
* En Mendikat.
Penya Lisa (Sant Chuan de Plan)

A **penya Lisa** (en castellano *Peña Lisa*) ye una montanya pirenenca de 2.492 metros d'altaria.

Se troba administrativament en o municipio de Sant Chuan de Plan, adintro d'as mugas d'o Parque Natural de Posets-Maladeta.

## Vinclos externos
*  En "Mendikat"
Sobrecullida

Se diz **sobrecullida** a cadagún d'os organs administrativos d'o reino d'Aragón encargaus d'a coordinación y supervisión d'un numero variable de cullidas u duanas existents a o largo d'o reino, instauraus ta o recauto d'os dreytos d'as Cheneralidaz, a o frent d'as cuals se trobaba un sobrecullidor.

A meyaus d'o sieglo XIV, se establioron 6 sobrecullidas que teneban churisdicción sobre 181 cullidas y dos taulas independients, la de Zaragoza y la d'Escatrón.

As seis sobrecullidas yeran:

*Sobrecullida d'Alcanyiz
*Sobrecullida de Mont Albán
*Sobrecullida de Teruel
*Sobrecullida de Tarazona-Calatayú
*Sobrecullida de Chaca
*Sobrecullida de Uesca

En o fogache de 1495, manimenos, s'enampló o numero de sobrecullidas a 11.
O total de fuegos recontaus en o reino estió de 51&nbsp;056, recullius en sobrecullidas como sigue:

Dimpués d'os Decretos de Nueva Planta, fuoron substituyidas por correchimientos.

## Referencias
Privilechio de manifestación

O **Privilechio de manifestación** yera un privilechio exercito por o Chusticia d'Aragón ta intervenir en os tribunals y oficials reyals.

O proceso prencipiaba cuan un acusau alegaba inchusticia por parti d'os oficials reyals u consideraba menazada a suya integridat fisica y, por tanto, demandaba a protección d'o Chusticia d'Aragón. Isto levaba a la investigación d'o caso por chueces competents y l'acusau pasaba a estar baixo a protección d'o Chusticia d'Aragón. Iste privilechio permitiba a l'acusau poder obtener immunidat respecto a o poder reyal, a o menos mientres as suyas alegacions s'investigaban.

Famoso estió o caso d'Antonio Pérez mientres o reinau de Felipe I d'Aragón, que demandó ista protección d'o Chusticia y debant d'os intentos reyals de chuzgar-lo por meyo d'a Inquisición -tribunal contra o que o Chusticia no teneba garra poder- a situación derivó enta una revuelta conoixida con o nombre d'Alteracions de 1591, que remató con l'achusticiamiento d'os liders constitucionalistas aragoneses y a supresión d'o poder competencial tanto d'o Chusticia d'Aragón como d'a Cheneralidat d'Aragón.

## Se veiga tamién
* Chusticia d'Aragón 
* Cheneralitat d'Aragón
* Alteracions de 1591
Ibardués

**Ibardués** ye un despoblau medieval aragonés en o termin municipal de Longars, comarca de Cinco Villas y partiu chudicial d'Exeya d'os Caballers, en a provincia de Zaragoza. Bi ha documentación con as variants **Ivardues** y **Iverdues**.

En l'actualidat en quedan poquez repuis, un corral en ruinas conoixito como Corral d'Ibardués, cualques muros de deseparación de propiedaz y cuantas piedras amuntonadas y belunas talladas repuis de ventanas, puertas u cantons.

## Historia
Se troba documentación dica o sieglo XIV, dimpués torna a apareixer en o sieglo XVI cuan Aznar Garcés li otorgó a ilesia de Ibardués a o monesterio de Ciellas.

## Toponimia
Ye un caso de toponimo rematato en -ués, que acompanya a os antroponimos d'antigos propietarios d'o periodo romano. As posibilidaz son en base a Ivardus u Ivarus.

## Referencias

## Vinclos externos
* Fondo Historico d'Aragón.
*  Fondo histórico de Aragón Cancillería, registros, nº69, fol.7-9/ Caballerías. (18-4-1286).
One Piece (manga)

**One Piece** (en chaponés ワンピース Wan Pīsu) ye una serie de manga creyada, escrita y debuixada por Eiichirō Oda.

Se basa en a historia de Luffy, un personache que quiere convertir-se en o rei d'os piratas con l'aduya d'os suyos nakamas.

## Argument o
Tracta sobre la historia de Monkey D. Luffy, un pirata folango que suenia con convertir-se en o rei d'os piratas como Gold D. Roger.

Mientres a primera parti d'a suya aventura Luffy recluta nakamas ta a suya tripulación. Zoro Roronoa estió lo primer nakama de Luffy, dimpués de que iste le salvara d'estar executau.

Més abant conoixió a Nami y Usoop, una furtadora de piratas y un mentiroso y entreculliu que quereba estar o mes gran guerrero.

Antis de trescruzar o Red Line, Luffy recluta tamién a lo suyo cocinero.

## Vinclos externos
Messieurs les noyés de la Seine

**"Messieurs les noyés de la Seine"** ([]; en aragonés: «Siñors afogatos d'o Sena») ye una canción escrita por Robert Montal y Jean Miret, Jacques Say interpretata en francés por Fud Leclerc. Fue eslechita pa representar a Belchica en o Festival d'a Canción d'Eurovisión de 1956 dimpués d'estar seleccionata internament por a emisora belga Radio-Télévision belge de la Communauté française.

## Festival d'a Canción d'Eurovisión 1956

### Selección
«Messieurs les noyés de la Seine» fue seleccionata pa representar a Belchica en o Festival d'a Canción d'Eurovisión de 1956 por a emisora belga Radio-Télévision belge de la Communauté française.

### En o festival
La canción participó en o festival celebrato en o Teatro Kursaal de Lugano, Suiza, o 24 de mayo de 1956, estando interpretata por el cantaire belga Fud Leclerc. La orquesta fue dirichita por Léo Souris.

Fue interpretata en terceras, seguindo a Suiza con Lys Assia interpretando «Das alte Karussell» y precedendo a Alemanya con Walter Andreas Schwarz interpretando «Im Wartesaal zum großen Glück». O resultato d'as votacions no fue revelato, conque se desconoixe o puesto final de la canción.

## Se veiga tamién
* Belchica en o Festival d'a Canción d'Eurovisión

## Referencias
Procurador cheneral

O **procurador general** representaba a o rei d'a Corona d'Aragón en relación con toz os aspectos y yera asesorau por un Consello d'a Procuradoría.

Dimpués d'una primera epoca en que as prerrogativas no yeran bien definidas, en l'anyo 1309, s'establió que bi heba un unico procurador cheneral ta toda a Corona d'Aragón y que yera o sucesor d'o monarca.

A causa d'a suya important función chudicial, teneba a suya propia cort.

En cadagún d'os reinos d'a Corona d'Aragón yera representau por o portavoz d'o Procurador reyal.

O nombre fue cambiau a partir de 1363 por o de Gubernador cheneral.

## Referencias
Pico de la Parda

O **pico de la Parda** u **pico de Berdemené** ye un pico de 2.552 metros d'altaria situau en a cordelera d'o Pireneu, en o municipio aragonés de Tella-Sin.

## Vinclos externos
* En www.mendikat.net.
Cerro Gascón

O **cerro Gascón** ye un pico de 2.517 metros d'altaria situau en a cordelera d'o Pireneu, en o municipio de Pandicosa (Aragón).

Ye una cima doble, estando a occidental o suyo cobalto.

## Vinclos externos
* En Mendikat.
Pico de ro Sarrato

O **pico de ro Sarrato** (en castellano *pico Cara Costa*) ye un pico de 2.509 metros d'altaria situau en a cordelera d'o Pireneu, en o municipio de Pandicosa (Aragón).

## Vinclos externos
* En Mendikat.
Pueyo Mondicieto

O **pueyo Mondicieto** ye un pico pirenenco de 2.384 metros d'altaria situau en a val d'Ordesa. Se troba en o municipio sobrarbenco de Fanlo.

Ye situau en l'extremo oriental d'a dita sierra Carquera, en a muga sud d'o Parque Nacional d'Ordesa y d'as Tres Serols.

## Toponimia
L'oronimo *Mondicieto* amuestra dos evolucions foneticas caracteristicas encara que no exclusivas de l'aragonés bergotés: sonorización dezaga de liquida y evolución d'a -LL- cheminata latina enta -t- (como en *[[vetiello|vetieto]]* y *[[mantiella|mandiata]]*). Deriva d'o latín *MONTICELLU*, presenta l'infixo *[[infixo -iz-|-iz-]]* y tiene un significato comparable a lo microtoponimo benasqués *Monticiello*, y a la penya d'el Monticiello de Plan.

## Referencias

## Vinclos externos
* En Mendikat.
Punta Arbenuso

A **punta Arbenuso** u **pala Zarrata** ye un mont pirenenco de 2.379 metros d'altaria situau en a muga entre os municipios de Sallent de Galligo y Biescas.

## Vinclos externos
*  En Mendikat
Refuchio de Taberners

:*Esta pachina parla sobre el refuchio u cabana de Taberners. Pa atros emplegos d'el toponimo Taberners se veiga [[Taberners (desambigación)]].*

O **refuchio de Taberners** u **cabana de Taberners** (en castellano *refugio de Tabernés*) ye un refuchio no guardau que se troba a 1.740 m d'altaria en a comarca de Sobrarbe, y situau en a val de Chistau, chunto a o río Cinqueta de la Pez.

Administrativament ye situau en o termín municipal de Chistén, en a comarca de Sobrarbe, en a provincia de Uesca, Aragón. Se i puet acceder en auto dende Sant Chuan de Plan, situau a bels 2&nbsp;km de distancia.

Ye dividiu en dos cambras comunicadas entre sí por una puerta. A mas chicota tien bels 9 metros cuadraus y una chaminera gran. L'atra bels 25 metros cuadraus, una gran mesa y dos cadieras. A capacidat total ye d'entre 20 y 30 personas.

## Actividaz
O refuchio ye situau en o Parque Natural de Posets-Maladeta, por o que da acceso a importants montanyas como a punta Vachimala (3.176 m), a punta Suelsa (2.971 m), a punta de la Pez (3.022 m), a punta Culfreda Norte (3.033 m), a punta Culfreda d'el Medio (3.031 m) u a punta Culfreda Sud (3.034 m).

Antimás o GR 11 pasa por Viadors, situau no guaire luent de Taberners. O refuchio ye tamién vía de paso ta puyar a os puertos de la Madera (2.562 m) y la Pez (2.460 m).

## Referencias

## Enlaces externos
*  Información d'o refuchio en pirineosordesa.com
*  Ficha en Pirineos3000
Refuchio de Montinier

O **refuchio de Montinier** u **capanna de Montinier** ye un refuchio no guardau que se troba a 1.670 m d'altaria en a comarca de Sobrarbe, y situau en a valle Verde.

Administrativament ye situau en o termín municipal de Bielsa, en a comarca de Sobrarbe, en a provincia de Uesca, Aragón. Tien un aforo d'entre 10-12 plazas y dispone de chaminera.

## Actividaz
Ye punto de salida de rotas enta picos como a penya Altura (2.292 m), o Mallo Gran (2.167 m), o puntal de Bachaco (2.317 m), a pala de Montinier (2.593 m) u a punta d'el Cuezo (2.037 m).

S'accede a él dende Bielsa por o GR 19.1 que leva enta o portiello de Tella (2.089 m) y permite trescruzar a sierra d'as Zucas enta Escuaín y Tella.

## Toponimia
Deriva d'o latín MONS-MONTIS > *montiniero > montinier. Igual que en atros toponimos d'a zona de Bielsa bi ha una perdua d'a -o final (*Tringonier, Pallaruel, Mener*).

## Referencias

## Enlaces externos
*  Información d'o refuchio en pirineosordesa.com
*  Ficha en Pirineos3000
Refuchio de Lavasar

O **refuchio de Lavasar** u **cabana de Lavasar** (en castellano *refugio de Lavasar*) ye un refuchio no guardau que se troba a 1.928 m d'altaria en a comarca de Sobrarbe, y situau en a val de Chistau, chunto a la Basa d'a Mora.

Administrativament ye situau en o termín municipal de Plan, en a comarca de Sobrarbe, en a provincia de Uesca, Aragón.

Se divide en dos partis, una en a que se troban una chaminera, una mesa y una cadiera, y atra a on ye un chicot almagacén zaguero. Tien espacio ta bellas 6 personas.

S'ha estudeau dende o concello de Saraviello a posibilidat de transformar o refuchio en una tabierna, encara que o refuse d'a población ha feito que dica agora no s'haiga desarrollau o prochecto.

## Actividaz
Situau en o GR 15 y a pocos metros de l'ibón de Plan, mas conoixiu como Basa d'a Mora. Da acceso a  montanyas como a penya las Diez (2.568 m), a penya las Once (2.658 m) u a penya Mediodía (2.465 m). Tamién ye posible arribar dende aquí dica o circo d'Armenya a traviés d'a colladeta de l'Ibón (2.351 m) seguindo o recorriu d'o GR 15.

## Referencias

## Enlaces externos
*  Ficha en Pirineos3000
Refuchio d'a Espata

O **refuchio d'a Espata** (en castellano *Refuchio de la Espata*) ye un refuchio no guardau que se troba a 1.690 m d'altaria.

Administrativament ye situau en o termín municipal de Villanuga, en a comarca de Chacetania, en a provincia de Uesca, Aragón.

## Actividaz
O refuchio se puet fer servir como base ta puyar a destacaus picos como a Collarada (2.886 m), Collaradeta]] (2.729 m), a penya Somola (2.692 m) u a punta d'a Espata (2.202 m) que le da nombre.

## Referencias

## Enlaces externos
*  En www.turismovillanua.net
*  Ficha en Pirineos3000
Refuchio d'el Cerro de Marradetas

O **refuchio d'el Cerro de Marradetas** ye un refuchio no guardau que se troba a 2.020 m d'altaria en o Pireneu aragonés. Ye situau en o puerto de Saúnc, a bels 35 minutos en auto dende Chía.

Administrativament ye situau en o termín municipal de Plan, en a comarca de Sobrarbe, en a provincia de Uesca, Aragón.

Tien dos plantas, en a inferior se troba una cambra ta lenya, un minchador con mesa y cadieras y una chaminera. En a planta inferior bi ha diferentes salas ta dormir con una capacidad d'alto u baixo 40 personas.

## Actividaz
D'hibierno se pueden fer esquí de travesía u cursas con raquetas de nieu, puyando por eixemplo dende Chía.

En a epoca de verano ye posible fer baixada de canyons (por eixemplo l'Aigüeta de Ariste u as 12 cascadas de Lliri) y rotas con BTT.

Se puet fer servir tamién como base ta puyar a picos como o puntal de Chía (2.513 m), o cerro de Marradetas (2.194 m) u a tuca de Casanía (2.365 m).

## Referencias

## Enlaces externos
*  Información d'o refuchio en Pirineos3000
Refuchio de Santa Isabel

O **refuchio de Santa Isabel** ye un refuchio no guardau que se troba a 1.542 m d'altaria en o Pireneu aragonés.

Administrativament ye situau en o termín municipal de Plan, en a comarca de Sobrarbe, en a provincia de Uesca, Aragón.

Dispone de chaminera, mesa, cadieras y un puesto ta dormir.

## Actividaz
Se troba a os piez de punta Lierga (2.267 m), por o que da acceso a atros picos d'iste macizo como a punta Boltorín (2255 m) u a punta Betrín (2.233 m). Tamién se troba amanau d'o macizo de Cotiella (2.915 m) y de Mobisón Gran (2.601 m) y Mobisón Chicot (2.535 m).

## Referencias

## Enlaces externos
*  Ficha d'o refuchio en Pirineos3000
ISF

**ISF** (d'o francés *Ingénieurs sans frontières*, en aragonés *Incheniería sin Buegas*) ye un conchunto d'organizacions no gubertamentales con seus en diferents países que la suya actividat ye basada en l'aplicación d'a incheniería pa resolver problemas concretos en países en desarrollo.

A gran mayoría d'os grupos de ISF son vinculaus a lo mundo academico y gran parte d'os suyos miembros son estudiants. 
Os grupos ISF s'han fundau y desenvuelto independientment y mantienen diversos vinclos de chuntura. Cualques grupos son asociaus en a organización EWB-I (de l'anglés *Engineers without Borders - International*). Atros como EWB-Canada u ISF-Espanya no perteneixen a ella.

## Historia
O  primer grupo ISF se fundó en Francia en o decenio de 1980.

En Espanya se fundoron en 1991 tres grupos independients entre éls: ISF-Aragón, ISF Madrid y ISF Asturias. Posteriorment, en 1992, naixió ISF Valencia y en 1993 ESF Catalunya.

En zaguerías de 1990 se fundó en Canadá o grupo EWB (Engineers without Borders). En 2001 se fundoron os grupos de Reino Uniu y Estaus Unius.
Esportistas d'Aragón en os Chuegos Olimpicos de 2004

Aragón estió representata, dentro d'a delegación espanyola ta os Chuegos Olimpicos de Pequín 2008, por siet esportistas Os Chirmans Carlos y Roberto García, María Teresa Gargallo, Javier Gazol, Eliseo Martín, Conchita Martínez y José Jorge Sánchez.

## Referencias

## Veyer tamién
* Chuegos Olimpicos de 2004.
Refuchio d'Otal

O **refuchio d'Otal** ye un refuchio no guardau que se troba a 1.650 m d'altaria en o Pireneu aragonés.

Administrativament ye situau en o termín municipal de Torla-Ordesa, en a comarca de Sobrarbe, en a provincia de Uesca, Aragón.

Se troba en a cabecera d'a val d'Otal, baixo a penya d'Otal (2.701 m) y chunto a o puerto de Tendennera (2.327 m). S'accede a él por una pista forestal ubierta a o trafico dende o puent d'os Navarros dica Sant Nicolau de Buixaruelo y dimpués 1 hora a piet por una pista zarrada.

## Actividaz
Dende aquí se puet puyar a picos d'a sierra Tendennera y a val d'Ordiso. Te posible tamién fer escalada en a versant norte d'a penya d'Otal (2.701 m) y travesías a las vals de l'Ara y Ordesa u a Linars de Broto y Pandicosa.

## Referencias

## Enlaces externos
*  Información en Pirineosordesa.com
Miguel Francisco Gómez y Cabello

**Miguel Francisco Gómez y Cabello** (Fuents Claras, Aragón, fin. sieglo XVII - Zaragoza, 18 d'aviento de 1756) estió un escritor y relichioso aragonés.

Doctor en Teolochía y Filosofía. Estió vicario d'a parroquia de Valverde y tenió cuantos cargos relichiosos en a capital aragonesa: racionero penitenciario d'a Seu, examinador sinodal de l'Archidiocesi de Zaragoza, visitador cheneral d'a diocesi, canonche penitenciario y rector d'a Universidat de Zaragoza en dos ocasions, en 1744-1745 y 1749-1750. La suya obra literaria ye de caracter poetico aintro de l'ambito relichioso. Los suyos *Goyos a la Virchen d'o Pilar* encara se cantaban tradicionalment a finals d'o sieglo XIX. Estió la primera persona en estar enronada en a cripta d'a Basilica d'o Pilar, en 1764.

## Obra
*  *Poesía histórica ó gozos á la Santísima Virgen del Pilar, para cantarlos los infantes en su Angélica y Apostólica Capilla.* folio, ca. 1750.
* *Novena al invicto martyr de Jesu-Christo San Pedro Arbuès, Colegial que fue en el Mayor de Bolonya, Canonigo de la Santa Iglesia Metropolitana Zaragoza.* Zaragoza: Joseph Fort, 1750. 38 p.; 16º.

## Referencias
Refuchio de ro Cantal

O **refuchio de ro Cantal** u **cabanya de ro Cantal** ye un refuchio no guardau que se troba a 1.500 m d'altaria en o Pireneu aragonés.

Administrativament ye situau en o termín municipal de Pandicosa, en a comarca de l'Alto Galligo, en a provincia de Uesca, Aragón.

Se troba en a val de ra Ripera, chunto a o río de ra Ripera y a os piez d'o pico de Faceras (2.141 m).

## Referencias
Refuchio de ra Ripera

O **refuchio de ra Ripera** u **cabanya de ra Ripera** ye un refuchio no guardau que se troba a 1.560 m d'altaria en o Pireneu aragonés.

Administrativament ye situau en o termín municipal de Pandicosa, en a comarca de l'Alto Galligo, en a provincia de Uesca, Aragón.

Ye o mas baixo d'os tres refuchios que se troban en a val de ra Ripera, muit amán d'o forcallo entre o río de ra Ripera y o barranco Loulot. En estar un antigo refuchio ganadero se divide en una sección ta o ganau y atra ta as personas con espacio ta entre cuatro y siet personas. Bi ha chaminera, una mesa y una siella.

L'acceso se fa a piet por a pista de ra Ripera, a bels 6 kilometros dende o kilometro 5 d'a carretera d'o balneario de Pandicosa u por o PR HU-95, dende l'aparcamiento d'a estación d'Esquí de Pandicosa.

## Actividaz
Dende aquí se puet puyar a picos como a punda Escuellas (2.507 m), as puntas de Mallarruego (2.704 m), os picos Ferreras (2.643 m) u l'ibón de Catieras.

## Referencias

## Enlaces externos
*  Información en pirineos3000.com
Refuchio de Tusalet

O **refuchio de Tusalet** u **cabana de Tusalet** ye un refuchio no guardau que se troba a 2.086 m d'altaria en o Pireneu aragonés.

Administrativament ye situau en o termín municipal de Saúnc, en a comarca de Ribagorza, en a provincia de Uesca, Aragón.

## Actividaz
Ye situau amán de Grist, en o Parque Natural de Posets-Maladeta, a o piet de picos como o tucón Redondo (2.642 m), a tuca de Roca Foradada (2.537 m u a tuca Espigantosa	(2.504 m).
Penna de l'Alba

A **penna de l'Alba** (en aragonés estándard *penya de l'Alba*, en castellano *peña del Alba*) ye un pico de 2.369 metros d'altaria situau en a cordelera d'o Pireneu, en o municipio aragonés de Bielsa.

## Vinclos externos
* En www.mendikat.net.
Sobrechunters

Os **sobrechunters** yeran uns funcionarios de nombramiento reyal existents en a monarquía aragonesa, que teneban a misión de facilitar l'administración de chusticia. Creyadas as Chuntas y corporacions por cuantas ciudaz, con a fin de no dar asilo a os malfeitors y, manimenos, proceder a la suya persecución, se metió debant de cada Chunta a un president, chefe u sobrechuntero.

A primera disposición foral sobre éls da ideya d'a suya Institución y encara de bels d'os abusos que feban, ya que se les prohibió de fer-los. En o libro 9º d'os Fueros, que ya son de Chaime II y con o títol *De offitio suprajunctariorum* se diz que:

Lo mas grieu, diz Vicente de la Fuente, yera que si o sobrechuntero yera chandro u dandaloso en a execución d'as sentencias u en o quefer d'o suyo mestier, heba de responder de danyos y perchudicios a las partis reclamants que tenesen afers que pleitiar.
Chuegos Olimpicos d'hibierno de 2018

Os **Chuegos Olimpicos d'hibierno de 2018**, conoixitos tamién como **XXIII Chuegos Olimpicos d'hibierno**, estioron os Chuegos Olimpicos d'hibierno celebratos en PyeongChang (Republica de Corea), dende o 9 de febrero dica o 25 de febrero de 2018. I participoron 2.922 atletas (1.680 varons y 1.242 mullers) de 92 países.

## Esportes

## Vinclos externos

* /  Os Chuegos Olimpicos d'hibierno de 2018 seguntes o COI.

## Referencias
Skeleton

O **skeleton** ye un esporte d'hibierno en que a suya finalidat ye fer a baixada mas rapeda por una pista de chelo con un trineo simple que porta una persona. Actualment y dende Sankt-Moritz 1928 fa parti d'o programa olimpico d'os Chuegos Olimpicos d'hibierno.

## Se veiga tamién
* Luge.
* Bobsleigh.
* Cool Runnings.

## Enlaces externos

*  Federación Internacional de Bobsleigh y Skeleton.
Luge

O **luge** (pronunciau luːʒ]) ye un esporte d'hibierno en que la suya finalidat ye fer a baixada mas rapeda por una pista de chelo con un trineu simple que porta una o dos personas. Actualment y dende Innsbruck 1964 fa parti d'o programa olimpico d'os Chuegos Olimpicos d'hibierno. Os primers Campionatos d'o Mundo de Luge se facioron en Oslo en 1955.

## Se veiga tamién
* Skeleton.
* Bobsleigh.
* Cool Runnings.

## Vinclos externos

*  Federación Internacional de Luge.
Refuchio de Plan d'Estany

O **refuchio de Plan d'Estany** (en catalán *refugi de Pla d'Estany*, en castellano *refugio de Plan de Están*) ye un refuchio no guardau que se troba a 1.850 m d'altaria en o Pireneu aragonés.

Administrativament ye situau en o termín municipal de Benás, en a comarca de Ribagorza, en a provincia de Uesca, Aragón. Tien una sola cambra con chaminera y espacio ta bellas 6 personas.

## Actividaz
O refuchio se troba chunto a la pista que dende os plans de l'Hospital dica La Besurta, punto d'inicio de rotas enta o macizo d'a Maladeta y a tuca d'Aneto (3.404 m). Bi ha 40 minutos a piet dica o refuchio de la Rencllusa.

Situau en mel meyo d'o Parque Natural de Posets-Maladeta‎ chunto a os ibons de Plan d'Estany que gosan inutilizar a pista en verano, cuan puya o livel de l'augua debiu a o deschelo.

## Vinclos externos
*  Información en walkaholic.me
*  Ficha en Pirineos3000.com
Refuchio d'el Quillón

O **refuchio d'el Quillón** u **cabana d'el Quillón** ye un refuchio no guardau que se troba a 1.826 m d'altaria en o Pireneu aragonés.

Administrativament ye situau en o termín municipal de Benás, en a comarca de Ribagorza, en a provincia de Uesca, Aragón.

Se troba en a vall de Vallhibierna a metat d'a pista que va enta o puent de Coronas, baixo a tuca d'el Quillón (2.953 m) y a tuca d'Estatás (2.952 m). Dispone de literas de fusta ta dormir.

## Vinclos externos
*  Información
Tremarctos

***Tremarctos*** (GERVAIS, 1855) ye un chenero de mamiferos placentarios d'a familia d'os ursidos, en a subfamilia d'os tremarctins, con dos especies descritas. As especies d'este chenero nomás han viviu en America; la una en America d'o Norte y l'atra en America d'o Sud.

## Especies

**[[Tremarctos ornatus]]* - L'onso andino, actual, en Sudamerica. 
**Tremarctos floridanus* - L'onso de morro curto de Florida, que vivió en Nortamerica en o Plioceno y o Pleistoceno.

## Etimolochía

O nombre d'este chenero se forma de dos lemas griegos: <Τρήμα (*trema*), «forau», y <ἄρκτος (*arctos*), «onso». Significa «onso de forau» y fa referencia a las dos fuesas que tienen en o cranio, sobre l'arco zigomatico, os esqueletos d'estes animals.

## Se veiga tamién

*Ailuropodinae.
*Ursinae.

## Enlaces externos
Arctodus simus

L**'onso de cara curta**, **de rostro curto** u **de morro curto** ( (C<small>OPE</small>, 1897)) ye una especie extinta de mamifero placentario d'a familia Ursidae y a subfamilia Tremarctinae que vivió en o Pleistoceno en America d'o Norte, dende fa arredol de 800.000 anyos dica fa 12.500 anyos.

Ye una d'as dos especies descritas que fan parte d'o chenero extinto *[[Arctodus]]*, en chunto con *[[Arctodus pristinus]]*. Todas desapareixión en o Pleistoceno. O suyo parient vivo mas amanau ye *[[Tremarctos ornatus]]*, l'onso andino.

## Descripción
L'onso de rostro curto yera un onso grandismo, o mas granizo que s'ha conoixiu. Teneban una altaria de 1,60 metros en a cruz d'o lomo, y segurament entre 2,5 y 3 metros d'alto cuan se meteba dreito. Podeba pesar dica 900 kg, anque ye probable que a mayoría d'eixemplars estasen menos pesaus, arredol de 540&nbsp;kg. As patas son mas largas en comparanza con o cuerpo y puet estar que a complexión corporal estase mas fina que en os onsos ursinos.

Os isotopos de Nitrocheno conservaus en os suyos uesos charran d'una dieta por principal carnivora, a cual cosa, posada de conchunta con a suya mida y apariencia, ha contribuyiu a fer una imachen de depredador temible que s'ha visto potenciada por bels documentals y por a prensa divulgativa. Manimenos, as investigacions mas recients demuestran que anque yera un onso mas carnivoro que los actuals, tamién minchaba buena cosa de vechetals.

## Habitat
L'onso de cara curta vivió en America d'o Norte, dende Mexico dica Alaska, y podió trobar-se en una diversidat d'habitats que iban dende selvas dica las planas centrals d'o que huei ye Estaus Unius. S'ha especulau con que podeba estar un depredador culminal en ixes ecosistemas, anque bels autors han sinyalau que probablement conseguiba la mayor parte d'o suyo alimento fendo de carnucero.

## Referencias

## Se veiga tamién
**[[Kretzoiarctos beatrix]]*.

## Vinclos externos
Castiello d'Ainzón

O **castiello d'Ainzón** estió una fortaleza ubicada en Ainzón, Campo de Borcha, Aragón d'o cual nomás queda un torretón amagau a la vista a causa d'as viviendas construyidas a la suya arredol.

## Referencias
Castiello d'Alberit de Sant Chuan

O **Castiello d'Alberit de Sant Chuan** yera una fortaleza situada en Alberit de Sant Chuan, Campo de Borcha, Aragón.

O castiello estió fundau per os musulmans. Dende l'anyo 1139 perteneixió a la orden d'o Temple dica que la suya disolución en primeras d'o sieglo XIV, pasó enta la Orden de San Chuan de Cherusalem.​

## Restas
* O campanal d'a ilesia de Nuestra Sinyora de l'Asumpción que yera l'antigo torretón d'o castiello.
* Unas piedras picatas son conservadas a lo costau d'a ilesia.

## Referencias
Palacio d'os Hespitalers d'Ambel

O **Palacio d'os Hespitalers** ye un palacio situau en Ambel (Campo de Borcha) construyiu en o sieglo XIV sobre un antigo castiello que existiba en o mesmo puesto dende lo sieglo XII. Perteneixió a la Orden de Sant Chuan de Cherusalem. Adosau a él se troba la ilesia de Sant Miguel

## Referencias
Ilesia d'a Santa Cruz de Bureta

A **ilesia d'a Santa Cruz** en Bureta, Campo de Borcha, ye un templo catolico de construcción barroca de finals d'o sieglo XVII. Eclesiasticament se troba adscrito a l'arcipestrau de Uecha en a diocesi de Tarazona.

## Descripción
Se tracta d'una construcción barroca de zaguerías d'o sieglo XVII. O material emplegau preferentement ye o ladriello. Consta d'una nau rectangular con galería d'arcos y una torre campanar de planta cuadrada y cuerpo octogonal a partir d'a cubierta de l'edificio. A portalada de piedra emplega l'arco de meyo punto zarrau entre pilastras y rematada con capilleta flanqueyada por os escudos condals. A frontera, amás se decora con cuadros resaltaus de ladriello y columnas d'orden toscano. A nau de cabecera plana y crucero se cubre con vuelta de lunetos, mientres que l'abside lo fa con cupula sobre pechinas en as que tamién i apareixen os escudos condals.

Os retablos d'as capiellas d'a nau, asinas como o retablo mayor son d'os sieglos XVI y XVII.

En a suya cripta se troban enterrecaus beluns d'os contes de Bureta.

En 1979 fue catalogada como Bien d'Intrés Cultural.
Arctodus

***Arctodus*** (Leidy, 1854) ye un chenero de mamiferos carnivoros extintos adentro d'a familia Ursidae y a subfamilia Tremarctinae que habitón en America d'o Norte entre as zaguerías d'o Plioceno y a zaguer glaciación, a finals d'o Pleistoceno.

## Descripción

Os onsos *Arctodus* teneban un cranio amplo y o muixo mas curto que os onsos actuals, razón por a cual se les diz «onsos de cara curta». Tamién teneban as muelas carnuceras punchudas, como os canidos, os felidos y atros carnivoros, adaptadas pa trinchar a carne y no pas aplanadas y aptas pa masticar como a resta d'os ursidos. Tradicionalment se pensaba que yeran onsos de tot carnivoros, pero estudios recients d'a suya dentadura, tanto moleculars como de microscopía, han contrimostrau que tamién consumiban vechetals muit a sobén y por ixa razón teneban acumulacions de sarro dental y mesmo dica caries, lo cual ye caracteristico d'una inchesta elevada de polisacaridos.

O esqueleto post-cranial tamién teneba cualques diferencias con os ursidos ursinos, como as patas mas largas pero mas finas, menos robustas, lo que les daba mas altura. Se piensa que esto podeba estar una adaptación a la cursa u pa caminar distancias mas largas, lo cual s'ha quiesto veyer como un indicio mas d'una forma de vida probablement mas depredadora que atros onsos. Manimenos, como no queda garra onso de caracteristicas pareixidas, no puede saber-se de seguro. Bels autors afirman que a morfolochía de l'esqueleto post-cranial no ye compatible con o tipo atletico d'atros carnivoros depredadors d'éxito, como os canidos y os felidos, y por contra sí que tiene semellanzas con os hienidos, que son por principal carnuceros.

Considerando que en o Pleistoceno d'America d'o Norte i heba una gran abundancia de grans depredadors (felidos de dients de sabre, lions, lobos grisos, lobos chigants, cuons y mesmo una subspecie chigant de chaguar, pero que no se conoix garra carnucero terrestre de mida gran (rol que chuegan as hienas en o Viello Mundo), se considera que os onsos de cara curta podeban ocupar chusto ixe nicho ecolochico y que precisament podeban aprofeitar as suyas mesuras pa practicar o cleptoparasitismo, sacando-les as presas a atros depredadors.

## Especies

O chenero *Arctodus* conta con dos especies descritas:
**[[Arctodus pristinus]]* (Leidy, 1854).
**[[Arctodus simus]]* (C<SMALL>OPE</SMALL>, 1897).

## Referencias

## Se veiga tamién

**[[Kretzoiarctos]]*.
***[[Kretzoiarctos beatrix]]*.
**[[Arctotherium]]*.
***[[Arctotherium bonariense]]*.

## Vinclos externos
Castiello de Bulbuent

O **castiello de Bulbuent** ye un castiello que se troba en Bulbuent, Campo de Borcha, Aragón.

## Historia
O castiello fue construyiu per os musulmans en o sieglo XII. En 1195 fue mercau per Sancho VII de Navarra. Poco dimpués paso a lo Reino d'Aragón. En 1242 pasó a perteneixer a lo monesterio de Veruela. En o sieglo XVI se construyió lo palacio annexo a lo castiello conoixiu como *Palacio d'os Abaz de Veruela*. En o sieglo XIX, dimpués d'a Desamortización espanyola, pasó a mans privadas.

## Referencias
Alionor de Castiella y Portugal

**Alionor de Castiella y Portugal** (arredol de 1307 - Castrojeriz, Castiella, 1359), estió infanta de Castiella y reina d'Aragón (1329-1336).

## Oríchens familiars
Filla gran d'o rei Ferrando IV de Castiella y Constanza de Portugal. Yera nieta por linia paterna d'o rey Sancho IV de Castiella y María de Molina, y por linia materna de Dionís I de Portugal y Isabel d'Aragón. Estió chermana d'o rei Alifonso XI de Castiella.

## Nupcias y descendients
Fue promesa en a suya infancia a o infant Chaime d'Aragón, o primochenito d'o rei d'Aragón y conte de Barcelona  Chaime II o Chusto. Manimenos, o infant, ansioso de prener os votos sagraus, prebó de renunciar-ie, dica o punto de que fuyió d'amagau en o transcurso d'a ceremonia nupcial que se celebraba en Gandesa, en 1319. Iste acto no fació guaire goyo a la cort castellana.

O 5 de febrero de 1329 en a seu de Tarragona, Alionor se casó con o rei Alifonso IV d'Aragón, chermano d'o infant Chaime, convertindo-se en a suya segunda muller. Fruito d'iste matrimonio naixioron:
* o infant Ferrando d'Aragón (1329-1363), casau en 1354 con María de Portugal, filla de Pero I de Portugal
* o infant Chuan d'Aragón (v 1330-1358), casau con Isabel Núñez de Lara y asasinau por orden d'o suyo primo Pero I de Castiella

## Succesión a la Corona
A succesión, seguntes o prencipio d'a indivisibilidat d'a Corona, correspondeba a Pero, o futuro Pero IV d'Aragón, fillo d'a primera muller d'o Benigno, Tresa d'Entenza. Debant d'iste feito Alionor presionó a o rei ta que consentise a o menos fer importants donacions territorials a os fillos tenius con ella. Asinas, Ferrando recibió o marquesau de Tortosa y cuantas poblacions d'o reino de Valencia, como tamién en recibió belunas o suyo chermano Chuan. Istas donacions, que suposaban una mingua considerable d'o patrimonio reyal y que perchudicaban mas que mas a o primochenito, facioron que esclatase un conflicto politico-social. A nobleza se dividió y una parti refirmó a la reina y os suyos dos fillos. Pero a enerchica protesta d'os subditos valencianos estió decisiva ta que o rei revocase una parti d'as donacions.

Poco antis d'a muerte d'o Benigno, Alionor habió de fuyir a Castiella con os infants Ferrando y Chuan por temor d'a posible venganza d'o suyo fillastro. Mientres a guerra d'os Dos Peros fue engarcholada por Pero I de Castiella, que la fació asasinar en o castiello de Castrojeriz en 1359.

## Referencias
María de Navarra

**María de Navarra** (¿1326? - Valencia, 1347) estió infanta de Navarra y reina consort d'Aragón.

Filla de Chuana II y Felipe d'Evreus, reis de Navarra. Nieta de Lois X de Francia y Margalida de Borgonya por vía materna y d'o conte Lois d'Evreus y Margalida d'Artois por vía paterna. Chirmana d'o rei Carlos II de Navarra entre atros. Sus pais heban estableixiu a Casa d'Evreus como a nueva dinastía reinant en Navarra y quereban amillorar as suyas relacions con os reinos ibericos vecins.

En 1333 encetoron negociacions ta establir un compromís entre Chuana, a chirmana mayor de María, y Pero, o hereu a lo trono d'Aragón. Manimenos, Pero, que puyó a lo trono en 1336, esprisó a suya preferencia por a chirmana menor y Chuana habió de renunciar a os suyos dreitos de succesión en favor de María. O contrato matrimonial fue sinyau por su pai en o suyo castiello d'Anet o 6 de chinero de 1336. En él s'estipulaba que si su mai moriba sin deixar fillos, María u os suyos fillos heredarían a corona navarra. A voda se celebró en a ciudat d'Alagón o 25 de chulio de 1337. A novia recibió como dote d'o suyo mariu as villas de Chaca, Teruel y Tarragona. En 1338 a nueva reina fació a suya dentrada trunfal en Barcelona.

Fruito d'iste matrimonio naixioron cuatro fillos.

* Constanza (1343-1363), casada en 1361 con Frederico III de Sicilia
* Chuana (1344-1385), casada en 1373 con Chuan I d'Ampurias
* María (1345-1348)
* Pero (1347).

María murió por fiebres puerperals en a ciudad de Valencia o 29 d'abril de 1347, seis días dimpués de dar a luz a o suyo zaguer fillo falleciu a o día de naixer. O suyo cuerpo fue apedecau en o Monesterio de Poblet. O viudo tornó a casar-se a os pocos meses.

## Referencias
Ilesia de Santa María de Bulbuent

A **ilesia de Santa María** ye un templo catolico que se troba en Bulbuent, Campo de Borcha, Aragón.

## Historia
A ilesia se construyió entre 1533 y 1535 con un costo de 12.000 sueldos per orden de l'abat de Veruela Miguel Ximénez d'Embun. En o sieglo XIX se realizó una ampliación neoclasica de l'edificio.
Arctotherium

***Arctotherium*** (Burmeister, 1879) ye un chenero de mamiferos placentarios carnivoros extintos d'a familia d'os ursidos, subfamilia d'os tremarctins, que vivión en America d'o Norte entre as zaguerías d'o Plioceno y o Pleistoceno, y en Sudamerica dende l'aparición de l'istmo de Panamá dica la zaguera glaciación.

O chenero tiene cinco especies descritas.

## Descripción

Os onsos *Arctotherium* yeran ursidos de mida gran, semellants con os suyos parients y coetanios en Norteamerica os *[[Arctodus]]*. Se piensa que a especie *[[Arctotherium angustidens]]* gosaba midir dica 4 metros si se meteban dreitos y pesar dica 1500 kg. Se creye que yeran os mamiferos depredadors mas grans que nunca i ha habiu en Sudamerica, y que arribón en o subcontinent con o Gran Intercambio Biotico Americano, en chunto con os felidos y os canidos, anque rematarían por dominar sobre estes.

## Especies

**[[Arctotherium angustidens]]*.
**[[Arctotherium bonariense]]*.

## Referencias

## Se veiga tamién

**[[Arctotherium bonariense]]*.
**[[Arctodus]]*.
***[[Arctodus simus]]*.
**[[Kretzoiarctos]]*.
***[[Kretzoiarctos beatrix]]*.

## Enlaces externos